Kuigi ma käin lauamangud.ee lehel suhteliselt sageli vaatamas, mida uut tekkinud on, siis avastasin täna isegi üllatuseks, kui tohutu suur valik on poes eestikeelseid mänge. Ja mitte mingid Monopolid, Maailma Imed jms pahn (kuigi neid leidub seal ka) vaid ka maailmas kõrgelt tunnustatud mängud: Carcassonne, Katan, Lübeck, Wind River jne veel paar lehekülge. Kui keegi otsib juba varajast jõulukingitust (või ka sünnipäeva-) inimesele, kes ei viitsi või ei oska ingliskeelsetest tekstidest läbi närida, siis eestikeelsete mängude hulgast saaks enam kui hea kingi. Pealegi on seal palju selliseid, mida saab mängida suurema seltskonnaga (Baila,  Merehädalised, Sabotöör).    Ja on ju ka olemas kasutatud lauamängud, kust leiab nii mõndagi huvitavat. Praegu on näiteks saadaval üliäge sõjamäng Tide of Iron. Kes peab seda hinda kalliks, see ei tea, kui palju kordi saab seda tulevikus tüdinemata mängida. Ja seda ütlen mina, kes ma üldiselt sõjamänge ei mängi. Tide of Iron on mul siiski ära proovitud ja ma ei kahetse. Saavutasin isegi võidu (seda küll tänu vastasmängija abile).